Golodog

Golodog nyaéta bagéan tina imah anu perenahna aya di hareupeun panto ka rohangan tepas jeung tengah imah. Disungsi24 Desémber 2020
Golodog ilaharna dijieun tina tangkal awi (beunang meulah atawa awi golondongan) bisa ogé tina papan kai.
Golodog disebut ogé babancik atawa papanggé.

Pedaran
Golodog wangunna kawas bangku, aya ogé golodog anu maké undakan (panécéan) lobana undakan henteu leuwih ti tilu undak. Utamana imah-imah anu mibanda kolong jangkung.
Golodog méh sarupa jeung panécéan imah étnik urang Batawi.Di Batawi mah disebutna balak suji bahana dijieun tina papan kai. Balak hartina cilaka sedengkeun suji hartina pangiuhan jadi balak suji téh bisa di hartikeun tempat ngiuhan jeung nolak bala (cilaka).
Dina wangun imah adat Sunda, umpama ditempo ku cara horisontal tina lantéy imah, bagéan imah bisa disebutkeun: tepas, sosoro tuluy pang hareupna golodog.

Kagunaan
Kagunaan golodog téh utamana pikeun meresihkeun suku saméméh nincak ka jero imah. 
Golodog téh pikeun panécéan naék ka imah ku lantaran imah baheula mah wanguna  panggung anu di handapna disebut kolong atawa paranjé paranti neundeun pakakas jeung ingon-ingon.
Golodog ogé mangrupa tempat pikeun ngawangkong jeung tatangga mangsa geus rinéh, bisa ogé tempat ulin budak, panundaan hasil tatanén (samentara), malahan dipaké tempat ngadaweung, jeung réa-réa deui. 
Bisa ogé tempat migawé pagawéan anu henteu pati penting (nyiaran kutu, milihan sérah, mereskeun paré, jeung sajabana).
Dicutat tina

Daftar Pustaka 





Kategori:Imah
Kategori:Wangunan
Kategori:Arsitéktur
Kategori:Arsitéktur imah Sunda